Barinasas (miestas)
Barinasas (isp. Barinas) – miestas Venesuelos vakaruose, Meridos Kordiljeros kalnagūbrio rytinėje papėdėje, prie Santo Domingo upės (Apūrės intakas). Valstijos centras. Vienas pagrindinių Venesuelai priklausančių Ljanoso lygumų miestų. Yra oro uostas, keliai į Meridą, Valensiją, San Fernando de Apūrę. Maisto (mėsos, pieno), medienos apdirbimo pramonė. Prekyba žemės ūkio produkcija (ypač mėsa). Netoli Barinaso išgaunama nafta. Veikia Ezequiel Zamora universitetas, muziejus, katedra, botanikos sodas.